section_heading: Događaji nakon sukoba
paragraph_text: Bijeljinski Okružni sud potvrdio je 17. studenog 2009. prvu optužnicu za počinjeni ratni zločin protiv Danila Spasojevića iz sela Hase kod Bijeljine. Zločin se dogodio 14. lipnja 1992. godine u Bijeljini, kada je Spasojević, nakon pijanke u kavani, odveo četvoricu srpskih dobrovoljaca u vojnim uniformama radi pljačkanja Rame Avdića. Dobrovoljci Dragan Jović, Zoran Đurđević, Alen Ristić i Miodrag Živković, u pratnji Spasojevića, upali su u kuću Avdića, te su njega i ukućane počeli maltretirati i tući tražeći novac i oružje. Oduzeli su mu dva pištolja, 395.000 dinara i 400 njemačkih maraka. Potom su njegovu kćerku Nizamu i snahu Hajretu skinuli gole i odveli u susjednu sobu gdje su ih maltretirali i silovali. U tim trenucima Dragan Jović je pucnjem iz automatske puške u usta ubio Ramu Avdića. Nakon toga istjerali su iz kuće Nizamu i Hajretu i ubacili ih u automobil. U susjedstvu su provalili u kuću Dose Todorovića i od nje su opljačkali 40.000 dinara, 2.350 DEM i zlatni nakit. Potom su se sa žrtvama vozili po gradu i krenuli su prema Brčkom. Sve vrijeme srbijanski dobrovoljci su se u autu seksualno iživljavali nad Nizamom i Hajretom, te su ih iz auta izbacili u selu Čađavica na putu prema Brčkom.<ref>[http://www.okruznotuzilastvobn.com/read_more.php?id=4720 KT-10/03 ''Spasojević Danilo zv. Dacan''], Okružno Tužilaštvo Bijeljina